**ENDRINGER I LOV OG FELLESREGLEMENTET I 2015**

**NSFs lov**  
Skytterforbundets lov er oppdatert etter vedtak på forbundstinget 2015 om nedleggelse av Komite Opplæring. Nedleggelsen innebærer endringer i paragrafene 17 j, 20.1 og 21.

Se også protokollen fra NSFs forbundsting 2015.

**NSFs fellesreglement**  
Ulike vedtak på forbundstinget 2015 har medført endringer flere steder i fellesreglementet:

* 1.2.2.3: Det innføres krav om enstemmighet i styret ved tildeling av æresmedlemskap og hederstegn *(regelfesting av praksis)*
* 1.3.3: Vedtak om innføring av sportssjef med tilhørende myndighetsområde innebar at fellesreglementets instruks for fagkomiteenes virksomhet måtte endres. Komiteene har fortsatt det overordna ansvaret for virksomheten innenfor sin fagretning, men det idrettsfaglige ansvaret for toppidretten overføres til sportssjefen. Komiteene skal heller ikke lenger ha ansvar for uttak av utøvere til representasjonsoppgaver.
* (Tidl.) 1.3.4: Nedleggelsen av Komite Opplæring medfører også endring i fellesreglementet, ved at punktet som omhandler KOs instruks blir strøket.
* 1.4.1: Publisering av terminlistene på forbundets nettsider *(regelfesting av praksis)*.
* 1.6: Nytt kapittel med «Markedsbestemmelser». Dette innebærer at NSF tar idrettens generelle markedsbestemmelser (som uansett gjelder for hele norsk idrett) inn i sitt regelverk.

Se også protokollen fra NSFs forbundsting 2015.

**Bestemmelser om klasser og øvelser**  
Ulike vedtak om endringer i konkurranseprogrammet gjør at tabellene over klasser og øvelser er endret som følger (endringer er gyldige fra sesongstart):   
Lerdue  
- FITASC Compak Sporting er tatt inn som øvelse i vanlige stevner og NM med klasser for menn, kvinner, junior og veteran (2 veteranklasser i vanlige stevner)  
- Det innføres veteranklasse i NM FITASC Sporting  
- Autotrap strykes som offisiell øvelse

Pistol  
- Øvelsene Luftpistol fallfigur 30 skudd og Luftpistol standard 30 skudd er strøket.  
- Det innføres ungdomsklasser i Sprintluft

Rifle  
- Øvelsen 15m standardrifle, 30 skudd liggende er strøket.  
- Parøvelsen Air 50 innføres som NM-øvelse

Rekordberettiga øvelser generelt  
- Det er rydda opp i oversikten over hvilke finaleøvelser som er rekordberettiget, med bakgrunn i endringene i det internasjonale konkurranseprogrammet

Ullevål, 16. juli 2015